钦定古今图书集成/理学汇编/文学典/第113卷 > 史稽古
## 钦定古今图书集成/理学汇编/文学典/第113卷 > 史稽古

按《饶州府志》：“稽古，字心尧，鄱阳人。幼喜读书，工古文
辞。万历间选贡，授华亭丞，升阳山令。阳山故昌黎之
旧治也。斋有两松，相传韩公手植。稽古至为之剪荒
理秽，想慕韩公之为人。每政馀即吟咏其下，或操笔
为文。诗固澹雅可喜，文复自成一家，不作犹人语。著
有《仅存》等集，同邑侍御贺豋选为之序。”